Istomin va Inglot Sankt-Peterburgdagi musobaqa yarim finaliga chiqdi

O‘zbekistonning birinchi raketkachisi Denis Istomin St. Petersburg Open turnirining juft musobaqalarida yarim finalga chiqdi, deb xabar beradi 12uz.com.

Birinchi turda hamyurtimiz britaniyalik Dominik Inglot bilan turnirning ikkinchi juftligi Maksim Mirniy (Belorussiya) hamda Xoriya Tekau (Ruminiya) ustidan 6:4, 7:5 hisobida g‘alaba qozondi.
Chorak finalda Istomin va Inglot bilan o‘ynashi kerak bo‘lgan Litva va Serbiya mamlakatlari vakillari juftligi Rikardas Berankis hamda Yanko Tipsarevich birinchi turdagi g‘alabasidan so‘ng ma’lum qilinmagan sababga ko’ra, turnirdan chiqib ketdi. Shu tariqa Istomin va Inglot yarimfinal musobaqalariga kurashsiz yo‘l oldi.
Bundan tashqari, yakka o‘yinda jahonning 47-raketkachisi Istomin 74-raketkachi Gilyermo Garsiya-Lopes bilan yarimfinal uchun bahs olib boradi.